יאן דה פריס

יאן דה פריס (בהולנדית: Jan de Vries; 6 במאי 1923 – 8 באפריל 1994) היה חסיד אומות העולם מהולנד שהציל יהודים בתקופת השואה.

 פעילות בתקופת השואה להצלת יהודים 
דה פריס היה בחור הולנדי צעיר בן 20 שהועסק כפקיד בחברה מסחרית בחרונינגן שבעליה היהודי היה ז'אק וולך. ב-1942 נדרשו הבעלים היהודים ועובדי החברה היהודים להירשם לשילוח. דה פריס החליט לפעול במהירות ולמצוא עבורם מקומות מסתור. הוא מצא באמסטרדם מקום מסתור לאשתו של ז'אק וולך ולבנם בנימין. כשגברה הסכנה ונאלצו לעזוב, דה פריס העביר אותם למקום מסתור חדש בפריסלנד לחווה של משפחת בורסמה. דה פריס סייע לז'אק וולך להימלט ממחנה וסטרבורק. הוא דאג לכך שנהג משאית יסיע את וולך אל מחוץ לשטח המחנה ומשם נמלטו השניים ברכיבה על אופניים שהכין מראש מחוץ למחנה עד למקום מסתור אצל משפחת בורסמה אשר הסתירה את אשתו ובנו.מכתב באנגלית ליד ושם מאת סופיה דה בר, אוגוסט 1985, תיק מס' M.31.2/3457/1 ארכיון יד ושם בנוסף סייע במציאת מקומות מסתור לבני משפחה נוספים של וולך. הוא עזר למרתה דה בר, אחותה של אשתו ולבעלה סלומון ישראלס מרוטרדם. בתחילת 1943 הצליח להשיג מסמכים מזויפים עבור סופיה גרונוולד דה בר ובעלה. כמו כן מצא מקום מסתור לפיליפ וולך אחיו של ז'אק ולאשתו ובנם. הוא סיפק לרוב בני משפחת וולך תעודות זהות מזויפות. דה פריס שימש גם כאיש קשר בין חברי המשפחה המורחבת של וולך – דה בר והשיג עבורם קופונים למזון ומדי פעם גם מעט כסף.

בסוף 1943 דה פריס נעצר על ידי הגרמנים, במהלך חיפוש ברכבת כשברשותו תעודות מזויפות ונלקח לחקירה.מכתב באנגלית ליד ושם מאת ר. וולך כהן חרונינגן ה-20 בינואר 1986, תיק מס' M.31.2/3457/1 ארכיון יד ושם הוא הצליח להבריח מחוץ לכלא פתק שבו הודיע למשפחות היהודיות שלא הסגיר את מקום מחבואם לגרמנים. לאחר מכן נלקח למחנה ריכוז בגרמניה. ב-1945 הוא שוחרר כשהוא פצוע על ידי הכוחות האמריקאים.

 לאחר המלחמה 
כאשר דה פריס חזר מגרמניה ז'אק וולך ואחיו פיליפ, אותם הציל, הציעו לו לעבוד אצלם כמוכר בעסק המשפחתי ששוקם. דה פריס עבד שם עד לפרישתו מסיבות בריאותיות.

 הכרה והנצחה 
ב-7 ביולי 1986 הכיר יד ושם ביאן דה פריס כחסיד אומות העולם. טקסי הכרה נערכו בהאג וביד ושם בירושלים. בגן חסידי אומות העולם ביד ושם ניטע עץ לכבודו.

 קישורים חיצוניים 




 הערות שוליים 

קטגוריה:הולנדים חסידי אומות העולם
קטגוריה:הולנדים שנולדו ב-1923
קטגוריה:הולנדים שנפטרו ב-1994